slaget+på+Stiklestad

skjedde den 29.juli 1030. Dette slaget blir regnet som et av de mest berømte slagene i Norgeshistorien. Slaget foregikk ved Stiklestad i Verdal kommune, og det var i dette slaget Kong Olav Haraldsson mistet livet. Ett år senere ble han erklært til helgen, og slaget representerer i dag innføringen av kristendommen til Norge. 13 år etter at Olav Haraldsson ble konge, måtte han gå i eksil i 1028. Grunnen var at Knut den mektige og Ladejarlen hadde inngått en allianse. Han flyktet til Gardarike i Russland og oppholdt seg der i ca. 1 år. I 1029 druknet Håkon Jarl. Dette førte til at Olav igjen så muligheten til å komme til makten i Norge. Han tok med seg en hær og reiste tilbake til Norge gjennom Sverige, og kom fram til Verdal, som ligger nord for Nidaros. Den 29.juli 1030 møtte han, ved gården Sul, en hær som ble ledet av Hårek fra Tjøtta, Tore Hund og Kalv Arnesson. Det er usikkert hvor mange menn denne hæren hadde, men Snorre Sturlasson mente 200 år senere, at den hadde over 7000 menn. Det er det dobbelte av hæren til Olav. På denne tiden hadde ikke Olav mange støttespillere i Norge, verken fra stormennene, bøndene eller egen familie. Derfor bestod hæren hans av for det meste utenlandske soldater og tilfeldige mennesker han hadde møtt på veien gjennom Sverige. En viktig del av Olavslegenden handler om en hendelse på morgenen, før slaget. Det sies at Olav sov en stund før slaget. Han skal deretter ha fortalt etterpå at han hadde drømt at han skulle klatre opp en stige inn i himmelen. Det ble sett på som et tegn på at Olav hadde fått vite gjennom drømmen sin at han skulle lide martyrdøden. Det tok ikke lange tiden Olav ble omringet av sine fiender i slaget. Hæren hans ble for svak mot bondehæren. Ifølge Snorres fortellinger ble Olav drept av tre sår; ett i magen, ett i låret og ett i halsen. Stemningen snudde i bondehæren etter hans fall. Olav ble gravlagt like ved slagstedet. Etter hvert begynte ryktene å gå om at han var en helgen. Derfor ble hans lik gravd opp etter ett år, og det viste seg at liket var like friskt som da han døde. Dette var et sikkert tegn på hans hellighet, og liket ble flyttet til Nidaros og oppbevart i St. Olavs skrin. Skrinet var den viktigste og mest kostbare gjenstanden som eksisterte i Norge i middelalderen. || VIKINGTIDA HJEM Slaget på Stiklestad Den 29. juli i år 1030 fant slaget på Stiklestad sted i Verdal kommune i Nord-Trøndelag, et av de mest berømte slagene i norgeshistorien.
 * = Slaget på Stiklestad  =

Olav Haraldsson, også kalt Olav den hellige, ville samle Norge til et rike. Dessverre hadde han skaffet seg mange fiender i rikssamlingsprosessen Til slutt ble det så vanskelig å oppholde seg i Norge at han flyktet til Gardarike (Russland). Da Håkon Jarl døde i 1029, var det igjen mulighet for å prøve å overta makten i Norge. Han vendte tilbake i år 1030. Da hadde han ifølge Snorre Surlason samlet en hær på mer enn 7000 mann som han hadde med seg. Tallet er allikevel ganske usikkert. På denne tiden hadde ikke Olav noen som støttet ham i Norge, her hadde han blitt upopulær. Mye av dette skyldtes tvangskristningen.

Vel fremme i Norge møtte han sine motstandere i form av en motstandshær av bønder og høvdinger i slaget på Stiklestad. På morgenen før slaget skal Olav ha tatt seg en lur og etterpå fortalt om en merkelig drøm. I drømmen klatret han opp til himmelen i en stige. Dette ble en viktig del av legenden om Olav den hellige, siden dette skal ha vært et tegn på at Olav skulle bli martyr.

Olav hadde to mål med slaget; å innføre kristendommen og å bli den eneste kongen i landet. Olav falt under slaget. Snorre forteller at det var 3 sår som ble Olavs bane. Først skal Torstein Knarresmed ha hugget han i låret, deretter skal Tore Hund ha stukket han i magen med et spyd før Kalv Arnesson hugget han i halsen med et sverd. Selv om Olav falt kan man si at han vant; Olav ble Olav den hellige og Norge ble samlet til et rike.

Slaget på Stiklestad er blitt markert hvert år siden 1954 med ”Spelet om Heilag Olav” på stevneplassen på Stiklestad, hvor 300 aktører, hvorav flere er av landets fremste skuespillere, deltar. Hvert år kommer rundt 20 000 tilskuere for å oppleve spillet om slaget på Stiklestad og Olav den helliges fall, og det er regnet som Nordens største og eldste friluftsteater. Dagen 29. juli er kalt olsok til minne om Olav den hellige og det som skjedde på Stiklestad.